smcproject/ml-wiki-sentences huggingface dataset:
ഫൈബർ ഒപ്റ്റിക്സ് മേഖലയിൽ പ്രസിദ്ധനായ ഇന്ത്യൻ-അമേരിക്കക്കാരനായ ഒരു ഭൗതികശാസ്ത്രജ്ഞനായിരുന്നു നരീന്ദർ സിംഗ് കപാനി ( Narinder Singh Kapany ) (ജനനം: 1926 ഒക്ടോബർ 31 - മരണം: 2020 ഡിസംബർ 4).
ഫൈബർ ഒപ്റ്റിക്സ് എന്ന പദം ഉണ്ടാക്കിയ അദ്ദേഹം ഫൈബർ ഒപ്റ്റിക്സ് മേഖലയുടെ പിതാവായി അറിയപ്പെടുന്നു.
തങ്ങളുടെ 1999 ലെ ബിസിനസ്മെൻ ഓഫ് ദ സെഞ്ചുറി പതിപ്പിൽ ഫോർച്യൂൺ മാസിക അദ്ദേഹത്തെ ഏഴ് അറിയപ്പെടാത്ത നായകരിൽ ഒരാളായി തെരഞ്ഞെടുത്തിരുന്നു.
2021 -ൽ മരണാനന്തരബഹുമതിയായി ഇന്ത്യൻ സർക്കാർ അദ്ദേഹത്തിന് പദ്മവിഭൂഷൻ പുരസ്കാരം നൽകി ആദരിച്ചു.
ആദ്യകാലജീവിതവും ഗവേഷണങ്ങളും
നരേന്ദ്ര ധാബോൽക്കർ ഇംഗ്ലീഷ് വിലാസം https://ml.wikipedia.org/wiki/Narendra_dhabolkar
അന്ധവിശ്വാസങ്ങൾക്കും ദുർമന്ത്രവാദത്തിനുമെതിരെ പൊരുതിയ സാമൂഹിക പ്രവർത്തകനുമായിരുന്നു നരേന്ദ്ര ധാബോൽക്കർ (മരണം : 19 ഓഗസ്റ്റ് 2013).
ഇന്ത്യൻ കബഡി ടീമംഗമായിരുന്ന ഇദ്ദേഹം മഹാരാഷ്ട്ര സർക്കാരിന്റെ ഏറ്റവും വലിയ കായിക പുരസ്‌കാരമായ ശിവ് ഛത്രപതി രാജ്യ ക്രീഡ ജീവൻ ഗൗരവ് പുരസ്‌കാർ നേടിയിട്ടുണ്ട്.
1945 നവംബർ 1നു അച്ച്യുതിന്റെയും താരാഭായിയുടെയും മകനായാണ് ധാബോൽക്കർ ജനിച്ചത്.
അദ്ദേഹത്തിന്റെ  മുതിർന്നജ്യേഷ്ഠൻ പ്രശസ്തനായ വിദ്യാഭ്യാസചിന്തകനും ഗാന്ധിയനുമായ ദേവദത്ത ധാബോൽക്കർ ആണ്.
മിറാജ് മെഡിക്കൽ കോളേജിൽ നിന്നും എം.ബി.ബി.എസ് ബിരുദം നേടിയ ധാബോൽക്കർ 12 വർഷത്തോളം ഡോക്റ്റർ ആയി സേവനമനുഷ്ടിച്ചു.
സമൂഹത്തിൽ വളർന്നു വരുന്ന അന്ധവിശ്വാസങ്ങളും, ചൂഷണങ്ങളും ശ്രദ്ധയിൽപ്പെട്ടതോടെ അദ്ദേഹം മുഴുവൻ സമയ സാമൂഹികപ്രവർത്തകനും സാമൂഹിക പരിഷ്കർത്താവുമായി മാറി.
മഹാരാഷ്ട്ര അന്ധശ്രദ്ധ നിർമൂലൻ സമിതിയുടെ നേതാവായിരുന്നു.
ബാബ അധാവയുമായി സഹകരിച്ചും പ്രൊഫ. ശ്യാം മാനവിന്റെ അഖിൽ ഭാരതീയ അന്ധശ്രദ്ധനിർമൂലൻ സമിതിയയുടെ (ABANS) എക്‌സിക്യുട്ടീവ് പ്രസിഡന്റായും പ്രവർത്തിച്ചു.
പുരോഗമനാശയങ്ങളുടെ പ്രചരണത്തിനായി പുറത്തിറക്കുന്ന സാധന എന്ന മാസികയുടെ പത്രാധിപരാണ്.
ദുർമന്ത്രവാദവും മറ്റ് അനാചാരങ്ങളും നിരോധിക്കുന്ന, അന്ധവിശ്വാസ ദുരാചാരനിർമാർജജന നിയമം (Anti-superstition and black magic bill) പാസാക്കാൻ മഹാരാഷ്ട്ര സർക്കാരിനുമേൽ സമ്മർദം ചെലുത്തിവരികയായിരുന്നു.
ഇതിനിടയിലാണ് 2013 ഓഗസ്റ്റ് 20ന് പൂനെയിൽ വെച്ച് പ്രഭാത സവാരിക്കിടെ അദ്ദേഹം  വെടിയേറ്റ് സംഭവ സ്ഥലത്ത് വെച്ച് തന്നെ മരണപ്പട്ടത്.
രണ്ട് ദിവസം മാത്രം പൂനെയിലുണ്ടായിരുന്ന അദ്ദേഹത്തിൻറെ കൊലപാതകം ആസൂത്രിതമാണെന്ന ആരോപണമുണ്ടായിരുന്നു.
കൊലപാതകം സംബന്ധിച്ച അന്വേഷണം
ആദ്യം കേസന്വേഷിച്ച മഹാരാഷ്ട്ര പോലീസ് യുക്തിവാദിയായ ധാബോൽക്കറിന്റെ കൊലപാതകക്കേസിൽ തുമ്പുണ്ടാക്കാനായി മന്ത്രവാദിയുടെ സഹായം തേടുകയുണ്ടായി എന്ന് പത്രറിപ്പോർട്ടുകളുണ്ടായിരുന്നു.
ധാബോൽക്കറിന്റെ ആത്മാവിനെ വിളിച്ചുവരുത്തി കൊലപാതകികളെ സംബന്ധിച്ച വിവരം ശേഖരിക്കുകയായിരുന്നു പോലീസിന്റെ ലക്ഷ്യം.
ഈ കേസ്സിൽ പോലീസ് രണ്ട് പ്രതികളെ അറസ്റ്റ് ചെയ്തു.
തുടർന്ന് മുംബൈ ഹൈക്കോടതിയുടെ നിർദേശപ്രകാരം  കേസന്വേഷണച്ചുമതല 2014 മെയ് 9 ന് സി.ബി.ഐ.യ്ക്ക് കൈമാറപ്പെട്ടു.2018 ആഗസ്റ്റ് 18ന് സച്ചിൻ പ്രകാശ് റാവു എന്ന പ്രതിയെ സി ബി ഐ അറസ്റ്റ് ചെയ്തു.
ഓൾ ഇന്ത്യാ പീപ്പിൾ സയൻസ് നെറ്റ്വർക്ക് ആഗസ്റ്റ് 20ന് ദേശീയ ശാസ്ത്രാവബോധ ദിനമായി ആചരിക്കുന്നു.
പുരസ്കാരങ്ങൾ പത്മശ്രീ (മരണാനന്തരം 2014 ൽ) ശിവ് ഛത്രപതി രാജ്യ ക്രീഡ ജീവൻ ഗൗരവ് പുരസ്‌കാർ അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ ↑
നരുഹിതോ
ജപ്പാന്റെ ചക്രവർത്തിയാണ് നരുഹിതോ .
2019 ഒക്ടോബറിൽ അദ്ദേഹം സ്ഥാനമേറ്റു .
ജപ്പാനിലെ പരമ്പരാഗത ക്രമപ്രകാരം 126-ാമത്തെ രാജാവാണ് അദ്ദേഹം.
1960 ഫെബ്രുവരി 23 നാണ് നരുഹിറ്റോ ജനിച്ചത്.
21-ാം നൂറ്റാണ്ടിലെ ലോക ജല കമ്മീഷന്റെ ഓണററി അംഗവും, ലോകബാങ്കും ഐക്യരാഷ്ട്രസഭയും സ്വീഡിഷ് ഏജൻസി ഓഫ് ഡവലപ്മെന്റും ചേർന്ന് സ്ഥാപിച്ച ആഗോള ജല പങ്കാളിത്തത്തിന്റെ രക്ഷാധികാരിയുമാണ് നരുഹിതോ.
പ്ലോഗിങ് ഇംഗ്ലീഷ് വിലാസം https://ml.wikipedia.org/wiki/Plogging A woman bending to pick up litter while a man jogs alongside with a garbage bag at a plogging event in Kent , England
ജോഗിങ് ചെയ്യുകയും അതോടൊപ്പം മാലിന്യം ശേഖരിക്കുകയും ചെയ്യുന്ന ഒരു വ്യായാമ പ്രവർത്തനമാൺ‍ പ്ലോഗിങ്ങ് (Plogging) .
സ്വീഡിഷ് പദമായ 'plocka upp' യിൽ നിന്നാണ് ഈ പദമുണ്ടായത്.
2016ൽ സ്വീഡൻ കേന്ദ്രീകരിച്ച് ആരംഭിച്ച ഈ പ്രവർത്തനം 2018 ആവുമ്പോഴേക്കും മറ്റുരാജ്യങ്ങളിലേക്കും പ്രചരിച്ചു.
പ്ലാസ്റ്റിക് മാലിന്യത്തിനെതിരേയുള്ള അവബോധമുണ്ടാക്കുക എന്ന ലക്ഷ്യത്തോടെയാണ് പ്ലോഗിങ്ങ് പ്രചരിപ്പിക്കുന്നത്.
ഓട്ടത്തിനിടയിൽ വിവിധ ശരീരചലനങ്ങൾ ചെയ്യുകയും അതോടൊപ്പം വഴിയിലുള്ള മാലിന്യങ്ങൾ ശേഖരിക്കുകയുമാണ് ഇതിൽ ചെയ്യുന്നത്.
എഴുത്തുകാരനായ ഡേവിഡ് സെഡാരിസ് വ്യായാമ ഓട്ടത്തിനിടയിൽ ഇങ്ങനെ മാലിന്യങ്ങൾ നീക്കുന്നത് ഒരു ശീലമാക്കിയിരുന്നു.
പ്രശംസനീയമായ പ്രവർത്തനമായി ഇത് പുകഴ്ത്തപ്പെട്ടു .
എറിക് അൽസ്ട്രോം സ്റ്റോക്ക്ഹോമിൽ പ്ലോഗിംഗ് നടത്തുമായിരുന്നു.
ഇതുമായി ബന്ധപ്പെട്ട പ്രവർത്തനങ്ങൾ ഏകീകരിക്കുന്നതിന് Plogga എന്നൊരു വെബ്സൈറ്റ് തന്നെ അദ്ദേഹം ഉണ്ടാക്കിയിരുന്നു Go Plog!
എന്ന സന്നദ്ധ സംഘടന കോലാറിൽ നിന്നും പ്ലോഗിങ്ങ് നടത്തി ടൺ കണക്കിന് മാലിന്യം ശേഖരിക്കുന്നു.
ദേശീയ ശുചിത്വ ദിനത്തിൽ പരിസര ശുചീകരണത്തിന്  പ്ലോഗിങ്ങ് നിർദ്ദേശിച്ചു വരുന്നു.
ഇവകൂടി കാണുക ഭൗമദിനം ദേശീയ ശുചിത്വദിനം അവലംബം
12, 2015.
Expo Salud y Ambiente - Córdoba - Argentina - Gustavo A. Biagiotti - COP 21 - ODS Agenda 2030 പുറംകണ്ണികൾ Plogga Archived 2020-06-11 at the Wayback Machine .
– a Swedish plogging website* Plog It – a networking meet-up platform for Plogging and Photo-Blogging the impact created* Go Plogging – organises plogging meet ups in London, Paris and Miami* Go Plog!
- A non-profit initiative started by Sumangali Noah to make Kolar plastic-free.
* Rubbish Plogging App - Social litter gathering and plogging iOS app.
Tracks litter picked up and steps taken during a plog.
* Fit4Good: Plogging in Oakland, CA
പ്ലേയിംഗ് ഇറ്റ് മൈ വേ ഇംഗ്ലീഷ് വിലാസം https://ml.wikipedia.org/wiki/Playing_It_My_Way
സച്ചിൻ തെൻഡുൽക്കർ രചിച്ച ആത്മകഥാഗ്രന്ഥമാണ് പ്ലേയിംഗ് ഇറ്റ് മൈ വേ .
ബോറിയ മജൂംദാർക്കൊപ്പം ചേർന്നാണ് സച്ചിൻ തന്റെ ആത്മകഥ രചിച്ചിരിക്കുന്നത്.
എന്റെ ജീവിതകഥ എന്ന പേരിൽ ഈ പുസ്തകം മലയാളത്തിൽ പ്രസിദ്ധീകരിച്ചിട്ടുണ്ട്.
മേഘാ സുധീറാണ് പുസ്തകം മലയാളത്തിലേയ്ക്ക് തർജ്ജമ ചെയ്തത്.
പ്ലേറ്റോ ഇംഗ്ലീഷ് വിലാസം https://ml.wikipedia.org/wiki/Plato
പ്രാചീന ഗ്രീസിലെ പേരുകേട്ട തത്ത്വചിന്തകനായിരുന്നു പ്ലാതൊൻ (യൂനാനി-Πλάτων)(ക്രി.മു. 427-347).
പാശ്ചാത്യതത്ത്വചിന്തയിലെ ഏറ്റവും വലിയ നാമമായ സോക്രട്ടീസിന്റെ ശിഷ്യനും പ്രഖ്യാത ഗ്രീക്ക് ചിന്തകൻ അരിസ്റ്റോട്ടിലിന്റെ ഗുരുവും ആയിരുന്നു അദ്ദേഹം.
സോക്രട്ടീസിന്റെ വ്യക്തിത്വത്തേയും ചിന്തകളേയും കുറിച്ചുള്ള വിവരങ്ങൾ അന്വേഷിക്കുന്നവർക്ക്  മിക്കവാറും ഏകമാത്ര അവലംബം പ്ലാതൊനിന്റെ രചനകളാണ്.
ജനനം, പഠനം, പ്രവാസം
ഗ്രീസിലെ അഥൻസിലായിരുന്നു ജനനം.
മാതാപിതാക്കൾ സമ്പത്തും സ്വാധീനവുമുള്ളവരായിരുന്നു.
അച്ഛൻ അരിസ്തൊൻ പ്ലാതൊനിൻ  ബാല്യത്തിൽ തന്നെ  മരിച്ചതിനെത്തുടർന്ന് അമ്മ പെരിക്തിയോൺ വീണ്ടും വിവാഹം കഴിച്ചു.
രണ്ടാം ഭർത്താവ് ആഥൻസിലെ പ്രഖ്യാത രാഷ്ട്രതന്ത്രജ്ഞൻ പെരിക്കിൾസിന്റെ സുഹൃത്തായിരുന്ന പൈറിലാമ്പെസ് ആയിരുന്നു.
അരിസ്റ്റോക്ലീസ്  എന്നായിരുന്നു പ്ലേറ്റോയ്ക്ക് ഇട്ടിരുന്ന ആദ്യത്തെ പേര്.
ദൃഡമായ ശരീരപുഷ്ടിയും വിടർന്ന നെറ്റിയും ഉള്ളതിനാൽ വിശാലവക്ഷസ്സുള്ളവർ എന്ന അർത്ഥത്തിൽ പ്ലേറ്റോ എന്ന വിളിപ്പേരു ചെറുപ്പത്തിലേതന്നെ പതിഞ്ഞതായിരുന്നു.
ഗ്ലൗക്കോൺ, അദിമാന്തസ് എന്നീ രണ്ടു സഹോദരന്മാരും പോട്ടോണെ എന്ന സഹോദരിയും പ്ലേറ്റോയ്ക്കുണ്ടായിരുന്നു.
അമ്മയുടെ രണ്ടാം വിവാഹത്തിൽ ഉണ്ടായ സഹോദരന്റെ പേര് അന്തിഫോൺ എന്നായിരുന്നു.
രാഷ്ട്രീയമായി ഗ്രീക്ക് ചരിത്രത്തിലെ ഒരു നിർണ്ണായക ഘട്ടത്തിലായിരുന്നു പ്ലാതൊനിന്റെ ജനനം.
അദ്ദേഹം ജനിക്കുമ്പോൾ പെരിക്കിൾസ് മരിച്ചിട്ട്  ഒരു വർഷവും, അഥൻസിനു വലിയ നാശവും അപമാനവും വരുത്തിവച്ച പെലപ്പൊന്നേഷൻ യുദ്ധം തുടങ്ങിയിട്ട് നാലു വർഷവും ആയിരുന്നു.
തന്റെ ബാല്യ-കൗമാര-യൗവനങ്ങൾ മുഴുവൻ നീണ്ടു നിന്ന യുദ്ധവും, പെരിക്കിൾസിന്റെ മരണത്തെ തുടർന്ന് അരങ്ങേറിയ എണ്ണമില്ലാത്ത രാഷ്ട്രീയ ഉപജാപങ്ങളും കണ്ടാണ് പ്ലാതൊൻ വളർന്നത്.
രാഷ്ട്രീയക്കാരോട്, പ്രത്യേകിച്ച് ജനസാമാന്യത്തിന്റെ കൈയ്യടി മോഹിക്കുന്ന ജനാധിപത്യ വാദികളോടുള്ള പ്ലാതൊനിന്റെ മനോഭാവത്തെ അന്നത്തെ അനുഭവങ്ങൾ സ്വാധീനിച്ചിട്ടുണ്ടാകാമെന്നു വിശ്വസിക്കപ്പെടുന്നു.
തത്ത്വചിന്തയുമായുള്ള ആയുഷ്കാലസൗഹൃദം അദ്ദേഹം തുടങ്ങിയത് സോക്രതീസിന്റെ ശിഷ്യൻ ആയതോടെയാണ്.
399-ൽ സോക്രതീസ് കൊല്ലപ്പെട്ടപ്പോൾ, പ്ലാതൊൻ ആദ്യം ഈജിപ്തിലേക്കും പിന്നെ ഇറ്റലിയിലേക്കും പോയി.
ഈ പ്രവാസത്തിനിടെ അദ്ദേഹം പൈത്തോഗറസിന്റെ അനുയായികളിൽ നിന്നു പഠിക്കുകയും ഇതാലിയയിലെ സൈറാക്കൂസിലെ ഭരണകുടുംബത്തിന്റെ ഉപദേഷ്ടാവായി പ്രവർത്തിക്കുകയും ചെയ്തു.
അക്കാദമി
ഒടുവിൽ പ്ലേറ്റോ ആഥൻസിൽ മടങ്ങിയെത്തി.
അവിടെ അദ്ദേഹം ഒരു തത്ത്വചിന്താപാഠശാല സ്ഥാപിച്ചു.
വിജ്ഞാനദേവതയായ അഥീനക്കു പ്രതിഷ്ഠിക്കപ്പെട്ട അക്കാദമിയ എന്ന ഒലിവുമരത്തോട്ടത്തിൽ സ്ഥാപിക്കപ്പെട്ട ആ വിദ്യാലയം അക്കാദമി എന്നു വിളിക്കപ്പെട്ടു.
ഇടയ്ക്ക് കടൽക്കള്ളന്മാരുടെ പിടിയിൽ പെട്ട പ്ലേറ്റോയെ രക്ഷപ്പെടുത്താനായി സുഹൃത്തുക്കൾ മോചനദ്രവ്യം സമാഹരിച്ചെന്നും അതുകൊടുക്കാതെ തന്നെ മോചനം സാധ്യമായപ്പോൾ അതുപയോഗിച്ച് അവർ അദ്ദേഹത്തിന് വാങ്ങിക്കൊടുത്ത സ്ഥലത്താണ് അക്കാഡമി സ്ഥാപിച്ചതെന്നും പറയപ്പെടുന്നു.
തന്റെ സമീപം അറിവുതേടിയെത്തുന്നവരെ, സോക്രട്ടീസ് വാദപ്രദിവാദങ്ങളുടെ വഴിയേ തത്ത്വചിന്തയിലെ ഗഹനതകളിലേക്കു നയിക്കുന്നത് കണ്ടു പരിചയിച്ചിരുന്ന പ്ലേറ്റോ, അറിവ് പകരുന്നതിനു സോക്രട്ടീസിന്റെ ആ മാർഗ്ഗം തന്നെയാണ് അക്കാദമിയിൽ പിന്തുടർന്നത്.
അവിടെ പ്ലേറ്റോയുടെ ശിഷ്യന്മാരായിരുന്നവരിൽ ഏറ്റവും പ്രമുഖൻ അരിസ്റ്റോട്ടിലാണ് .
പ്രശസ്തിയിലും തത്ത്വചിന്തയിന്മേലുള്ള സ്വാധീനത്തിലും പ്ലേറ്റോക്കൊപ്പം നിൽക്കുന്നതാണു് അരിസ്റ്റോട്ടിന്റെ സ്ഥാനം കൃതികൾ
തന്റെ രചനകളിലും പ്ലേറ്റോ പിന്തുടർന്നത് അക്കാദമിയിലെ അദ്ധ്യാപനശൈലിയായ വാദപ്രതിവാദത്തിന്റെ മാർഗ്ഗമാണ്.
അതുകൊണ്ട്, അദ്ദേഹത്തിന്റെ കൃതികളെ ഡയലോഗുകൾ (Dialogues) എന്നു വിളിക്കുന്നു.
മിക്കവാറും ഡയലോഗുകളിൽ ചർച്ചയുടെ കേന്ദ്രബിന്ദു സോക്രട്ടീസ് ആണ്.
പ്രധാന ആശയങ്ങളെല്ലാം തന്നെ അവതരിപ്പിക്കപ്പെടുന്നതും സോക്രട്ടീസിന്റെ പേരിലാണ്.
35 ഡയലോഗുകളും 13 കത്തുകളും (Epistles) അടങ്ങുന്നതാണ് പ്ലേറ്റോയുടെ കൃതികൾ.
ഇതിൽ ചിലതിന്റെ ആധികാരികത ആധുനിക കാലത്ത് ചോദ്യം ചെയ്യപ്പെട്ടിരുന്നു.
കൃതികൽ ഒന്നും തന്നെ പുസ്തകരൂപത്തിൽ പ്രസിദ്ധീകരിക്കുകയോ അവയ്ക്ക് പ്രത്യേക ക്രമമോ ഉണ്ടായിരുന്നില്ല.
ഇന്നു പ്ലേറ്റോയുടെ കൃതികളായി കാണുന്നവയൊന്നും തന്നെ പ്ലേറ്റോയുടെ കാലത്തെ മൂലാധാരമാക്കിയുള്ളവയല്ല.
ഒന്നും തന്നെ അക്കാലത്തെ കയി എഴുത്തു പ്രതികളായും ലഭിച്ചിരുന്നില്ല.
സി. ഇ.
ഒന്നാം നൂറ്റാണ്ടിൽ ജീവിച്ചിരുന്ന ഈജിപ്റ്റിലെ വ്യാകരണ/സാഹിത്യ പണ്ഡിതനായ മെൻഡസിലെ ത്രാസിലസ് (Thrasyllus of Mendes) പ്ലേറ്റോയുടെ രചനകളെ ഗ്രീക്ക് ഭാഷയിലേക്ക് തർജ്ജിമ ചെയ്ത് പുസ്തകരൂപത്തിൽ ആക്കിയിരുന്നു.
ഈ പുസ്തകങ്ങൾ ഇന്നു നിലവിലില്ലെങ്കിലും ഇവയെ ആധാരമാക്കി, 9 - 13 നൂറ്റാണ്ടുകൾക്കിടയിൽ മധ്യകാലത്ത് നിരവധി കൈയ്യെഴുത്ത്  പ്രതികൾ ഉണ്ടായിരുന്നു.
ഇവയാണ് ഇന്ന് പ്ലേറ്റോയുടെ രചനകളുടെ മുഖ്യ സ്രോതസ്സായി എടുക്കുന്നത്.
1578 ഇൽ ഹെൻട്രി എത്തിഞ് (Henri Etienne) മൂന്നു വാല്യങ്ങളിലായി ഗ്രീക്ക് മൂലവും ഷാങ് ദ് സെറസിന്റെ (Jean de Serres) ലത്തീൻ പരിഭാഷയുമായി പ്ലേറ്റോയുടെ സമ്പൂർണ കൃതികൾ അച്ചടിച്ചിരുന്നു.
പ്ലേറ്റോയുടെ കൃതികളെ ആദ്യകാലം, മധ്യകാലം, പിൽക്കാലം എന്നിങ്ങനെ മൂന്നായി തിരിച്ചിട്ടുണ്ട്.
ആദ്യകാലരചനകൾ
അസാമാന്യപ്രതിഭയുള്ള ചിന്തകനും എഴുത്തുകാരനുമായിരുന്ന പ്ലേറ്റോ, സോക്രട്ടീസിനെ വെറുതേ പകർത്തിക്കാട്ടുക മാത്രമാണ് ചെയ്തതെന്നു ആരും തന്നെ വിശ്വസിക്കുന്നില്ലെങ്കിലും അദ്ദേഹത്തിന്റെ ആദ്യകാലരചനകളിൽ പ്രകടിപ്പിക്കപ്പെടുന്ന ആശയങ്ങൾ സോക്രട്ടീസിന്റെ പഠനങ്ങളോട് മിക്കവാറും ഒത്തുപോകുന്നവയായിരിക്കണമെന്നു കരുതപ്പെടുന്നു.
ഇവയിൽ യൂത്തിഫ്രോ (Euthyphro) എന്ന ഡയലോഗ്, മനുഷ്യകർമ്മങ്ങളുടെ ശരാശരികളെക്കുറിച്ചും വിശുദ്ധിയുടെ മാനദണ്ഡങ്ങളെക്കുറിച്ചുമുള്ള അന്വേഷണമാണ്.
ദൈവങ്ങളെ ബഹുമാനിക്കായ്ക, യുവജനങ്ങളെ വഴിപിഴപ്പിക്കുക എന്നീ ആരോപണങ്ങൾക്കു വിചാരണചെയ്യപ്പെട്ട സോക്രട്ടീസ്, അഥൻസിലെ ന്യായാസനത്തിനു മുൻപിൽ മറുപടി പറയുന്നതാണ് അപ്പോളജിയിൽ (Apology) ചിത്രീകരിക്കപ്പെട്ടിരിക്കുന്നത്.
സത്യാന്വേഷിയുടെ ജീവിതവീക്ഷണമാണ് അതിൽ അവതരിക്കപ്പെടുന്നത്.
മരണത്തിനു വിധിക്കപ്പെട്ട ശേഷം, വിധിനടപ്പാക്കുന്നത് കാത്ത് തടവിൽ കഴിയുന്ന സോക്രട്ടീസ്, തന്നെ സന്ദർശിക്കുന്ന സുഹൃത്തുക്കളും ശിഷ്യന്മാരുമായി നടത്തുന്ന സംഭാഷണമാണ് ക്രിറ്റോ (Crito).
തടവിൽ നിന്നു രക്ഷപെടാനുള്ള അവരുടെ ഉപദേശം സോക്രട്ടീസ് നിരസിച്ചു.
ആ പശ്ചാത്തലത്തിൽ പൗരൻ രാഷ്ട്രനിയമങ്ങൾ ലംഘിക്കുന്നത് ശരിയോ എന്ന വിഷയം ആ കൃതി ചർച്ച ചെയ്യുന്നു.
മദ്ധ്യകാലരചനകൾ
പിന്നീടെഴുതിയ കൃതികളിൽ പ്ലേറ്റോ സോക്രട്ടീസിന്റേതായി അവതരിപ്പിക്കുന്ന ആശയങ്ങളിൽ പലതും പ്ലേറ്റോയുടെ തന്നെ ചിന്തയുടെ ഫലങ്ങളായിരിക്കണം എന്നു പറയപ്പെടുന്നു.
ഇവയിൽ ഇടക്കാലത്തെ സൃഷ്ടിയായ മെനോയിൽ (Meno)ആരും അറിഞ്ഞുകൊണ്ട് തിന്മ ചെയ്യുന്നില്ല എന്ന സോക്രട്ടീസിന്റെ വിശ്വാസത്തിന്റെ പശ്ചാത്തലത്തിൽ, നന്മ പരിശീലനം കൊണ്ട് ശീലിക്കാവുന്നതാണോ എന്നു തുടങ്ങിയ ചോദ്യങ്ങൾ പരിഗണിക്കപ്പെടുന്നു.
ഫേദോയുടെ (Phaedo) പശ്ചാത്തലം സോക്രട്ടീസിന്റെ മരണത്തിനു തൊട്ടുമുൻപുള്ള സമയമാണ്.
പ്ലേറ്റോയുടെ പ്രഖ്യാതമായ മാതൃകകളുടെ സിദ്ധാന്തം (Theory of Forms) , ആത്മാക്കളുടെ അമർത്യത എന്നിവയും  ഫേദോയിൽ ചർച്ചചെയ്യപ്പെടുന്നു.
സോക്രട്ടീസിന്റെ മരണവും ഇതിൽ ചിത്രീകരിക്കപ്പെടുന്നുണ്ട്.
സുഹൃത്തായ ക്രിറ്റോയോട്, അസ്ക്ലേപ്പിയസ് ദേവന് തനിക്കു വേണ്ടി ഒരു കോഴി കാഴചവക്കണമെന്ന അഭ്യർഥനയായിരുന്നു സോക്രട്ടീസിന്റെ അന്ത്യവചനങ്ങൾ.
പ്ലേറ്റോ ഇക്കാലത്തെഴുതിയ സിമ്പോസിയം എന്ന ഡയലോഗിന്റെ വിഷയം പ്രേമം അടക്കമുള്ള മനുഷ്യവികാരങ്ങളാണ്.
റിപ്പബ്ലിക്ക്
പ്ലേറ്റോയുടെ മദ്ധ്യകാലരചനകളിൽ ഒന്നാണെങ്കിലും മനുഷ്യചിന്തയിന്മേൽ അത് ചെലുത്തിയ സ്വാധീനം കണക്കെലിടുക്കുമ്പോൾ പ്രത്യേകം പരിഗണിക്കപ്പെടേണ്ട കൃതിയാണ് റിപ്പബ്ലിക്ക് (ഗണതന്ത്രം).
ഇത് പ്ലേറ്റോയുടെ മുഖ്യകൃതിയായി അറിയപ്പെടുന്നു.
പൊതുവേ പറഞ്ഞാൽ ഇതിലെ ചർച്ചാവിഷയം 'നീതി' (Justice)ആണ്.
നീതി എന്നതുകൊണ്ട് എന്താണ് അർത്ഥമാക്കേണ്ടത് എന്ന ചോദ്യത്തിൽ തുടങ്ങുന്ന ചർച്ച പിന്നെ ജ്ഞാനം(wisdom), ധൈര്യം(courage), പാകത(moderation) എന്നീ ഗുണങ്ങളെ സ്പർശിക്കുക്കയും ആ ഗുണങ്ങൾ വ്യക്തിയിലും സമൂഹത്തിലും എങ്ങനെ പ്രത്യക്ഷപ്പെടുന്നു എന്നു അന്വേഷിക്കുകയും ചെയ്യുന്നു.
അജ്ഞതയുടെ ഗുഹയിൽ ജീവിച്ചു മരിക്കാൻ വിധിക്കപ്പെട്ട മനുഷ്യജീവികളുടെ ദുരവസ്ഥ ചിത്രീകരിക്കുന്ന പ്രസിദ്ധമായ ഗുഹയുടെ അന്യാപദേശം (Allegory of the Cave) പ്രത്യക്ഷപ്പെടുന്നത് ഈ കൃതിയിലാണ്.
പാശ്ചാത്യതത്ത്വചിന്തയിലെ ഏറ്റവും ശ്രദ്ധേയമായ ഖണ്ഡം എന്നു പോലും ഗുഹയുടെ അന്യാപദേശം വിശേഷിക്കപ്പെട്ടിട്ടുണ്ട്.
ഗുഹക്കുള്ളിൽ അതിന്റെ ഇടുങ്ങിയ പ്രവേശനദ്വാരത്തിനു പുറംതിരി‍ഞ്ഞുനിൽക്കുന്ന മനുഷ്യർ, അരണ്ട വെളിച്ചം ഗുഹാഭിത്തിയിൽ തീർക്കുന്ന നിഴലുകളെ യാഥാർഥ്യങ്ങളായി തെറ്റിദ്ധരിച്ച് ആയുസു പാഴാക്കുന്നു.
വ്യക്തിയെ അജ്ഞതയുടെ ഗുഹയിൽ നിന്നു രക്ഷപ്പെടുത്തി, ഗുണസുമ്പുഷ്ടമായ മാതൃകാ സമൂഹത്തിനു ചേരുംവിധം  രുപപ്പെടുത്തിയെടുക്കാൻ പറ്റിയ വിദ്യാഭ്യാസപദ്ധതി എന്താണ് എന്നത് ഈ പശ്ചാത്തലത്തിൽ വിശദമായി ചർച്ചചെയ്യപ്പെടുന്നുണ്ട്.
ഈ കൃതിയുടെ അവസാനഭാഗം നീതിനിഷ്ഠമായ മാതൃകാഭരണകൂടം ഏത് എന്ന അന്വേഷണമാണ്.
വിവിധതരം ഏകാധിപത്യങ്ങളേയും, ജനാധിപത്യത്തേയും പരിഗണിച്ച് തള്ളുന്ന ഈ അന്വേഷണം, തത്ത്വജ്ഞാനിയുടെ ഭരണമാണ് ഏറ്റവും അഭികാമ്യം എന്ന നിഗമനത്തിൽ എത്തിച്ചേരുന്നു.
തത്ത്വജ്ഞാനിയുടെ ഭരണത്തിൽ മാത്രം രാഷ്ട്രത്തിൽ നീതിപുലരുമെന്നതുപോലെ ആശകളേയും വികാരങ്ങളേയും ബുദ്ധിയുടെ നിയന്ത്രണത്തിൽ കൊണ്ടുവന്നാൽ വ്യക്തിയുടെ നീതിനിഷ്ഠയും  ഉറപ്പാക്കാം എന്നും ഇതിൽ വാദിച്ചു സ്ഥാപിക്കുന്നുണ്ട്.
ഗഹനമായ ആശയങ്ങൾക്കും കുറിക്കുകൊള്ളുന്ന നിരീക്ഷണങ്ങൾക്കുമൊപ്പം മൂർച്ചയുള്ള ഫലിതവും നിറഞ്ഞ കൃതിയാണ് റിപ്പബ്ലിക്ക്.
ഒരിടത്ത് ജനാധിപത്യത്തെ പരിഹസിച്ചിരിക്കുന്നത് ഇങ്ങനെയാണ്:-
ജനാധിപത്യത്തിൽ വളർത്തുമൃഗങ്ങൾ അനുഭവിക്കുന്ന സ്വാതന്ത്ര്യം നിങ്ങൾ കണ്ടറിയുക തന്നെ വേണം.
പട്ടിയുടെ സ്ഥാനം അതിന്റെ യജമാനത്തിയുടേതിനു സമമാകുന്നു.
കുതിരയുടേയും കഴുതയുടേയും കാര്യവും അങ്ങനെ തന്നെ.
പെരുവഴികളിൽ സർ‌വസ്വതന്ത്രരായി നടന്നുനീങ്ങുകയും വഴിമാറിക്കൊടുക്കാത്തവരെ ഇടിച്ചുവീഴ്ത്തുകയും ചെയ്യുകയെന്നത് അവർ പതിവാക്കുന്നു.
എവിടേയും സ്വാതന്ത്ര്യബോധം കൊടിപറത്തുന്നു.
പിൽക്കാലരചനകൾ
പ്ലേറ്റോ ഒടുവിൽ എഴുതിയ കൃതികളിൽ ഡയലോഗിന്റെ പുറംചട്ട മിക്കവാറും ഉപേക്ഷിച്ചമട്ടാണ്.
മുൻകൃതികളിൽ പരാമർശിക്കപ്പെട്ട പല ആശയങ്ങളുടേയും പുനർപരിഗണനയാണ് ഇവയിൽ.
രാഷ്ട്രമീമാസയിലെ പ്രശ്നങ്ങൾ ചർച്ചചെയ്യുന്ന നിയമങ്ങൾ(Laws) എന്ന കൃതിയും ഇവയിൽ ഉൾപ്പെടുന്നു.
അത് പൂർത്തിയാക്കപ്പെടാത്തതാണ്.
പ്ലേറ്റോയുടെ ജീവിതാന്ത്യം ചരിത്രകാരനായ വിൽ ഡുറാന്റ് തത്ത്വചിന്തയുടെ കഥ എന്ന പ്രഖ്യാതഗ്രന്ഥത്തിൽ ഇങ്ങനെ വിവരിച്ചിരിക്കുന്നു:- “ വാർദ്ധക്യത്തിലേക്ക് നന്നായി കടക്കേണ്ടതെങ്ങനെയെന്ന് പ്ലേറ്റോയോളം അറിയാമായിരുന്നവർ ആരുമുണ്ടായിട്ടില്ല എന്ന ഫ്രഞ്ച് എഴുത്തുകാരൻ ലാ റോഷ്ഫുക്കോ(La Rochefoucauld) പറഞ്ഞിട്ടുണ്ട്. ശിഷ്യന്മാരെ അദ്ദേഹം സ്നേഹിച്ചപോലെ അവർ അദ്ദേഹത്തേയും സ്നേഹിച്ചിരുന്നു.  അവർക്ക് അദ്ദേഹം സുഹൃത്തും ആദർശപുരുഷനും വഴികാട്ടിയും ആയിരുന്നു. ശിഷ്യന്മാരിലൊരാൾ തന്റെ വിവാഹാഘോഷത്തിന് ക്ഷണിച്ചപ്പോൾ, എട്ടുപതിറ്റാണ്ടുകളുടെ നിറവിലും ഗുരു എത്തി ഉല്ലാസങ്ങളിൽ സന്തോഷപൂർവം പങ്കുചേർന്നു. ആഘോഷങ്ങളുടെ മണിക്കൂറുകൾ കടന്നുപോയ്ക്കൊണ്ടിരുന്നപ്പോൾ, വൃദ്ധദാർശനികൻ വീടിന്റെ ഒഴിഞ്ഞകോണുകളിലൊന്നിൽ ഇത്തിരി ഉറക്കം കൊതിച്ച് ഒരു കസേരയിൽ സ്ഥാനം പിടിച്ചു.  പുലർച്ചെ, ആഘോഷങ്ങൾ കഴിഞ്ഞ്  തളർന്നുവശായ ശിഷ്യന്മാർ ഗുരുവിനെ ഉണർത്താനെത്തി. രാത്രിയിൽ നിശ്ശബ്ദം, ആർഭാടങ്ങളില്ലാതെ, ഇത്തിരി ഉറക്കത്തിൽ നിന്ന് എന്നന്നേക്കുമായുള്ള ഉറക്കത്തിലേക്ക് അദ്ദേഹം കടന്നുപോയെന്ന് അപ്പോൾ അവർ അറിഞ്ഞു.  ഏഥൻസ് മുഴുവൻ അദ്ദേഹത്തിന്റെ ശവമഞ്ചത്തെ അനുഗമിച്ചു. ”
പ്ലേറ്റോയും അരിസ്റ്റോട്ടിലും അക്കാദമിയിൽ സം‌വാദത്തിലേർപ്പെട്ടിരിക്കുന്ന പ്ലേറ്റോയും അരിസ്റ്റോട്ടിലും , നവോത്ഥാനചിത്രകാരൻ റഫേലിന്റെ ഭാവനയിൽ
പ്ലേറ്റോയുടെ ഏറ്റവും പ്രമുഖ ശിഷ്യനായിരുന്ന അരിസ്റ്റോട്ടിൽ പല കാര്യങ്ങളിലും പ്ലേറ്റോയുമായി വിയോജിപ്പിലായിരുന്നു.
മാതൃകകളുടെ സിദ്ധാന്തം(Theory of forms) തുടങ്ങി പ്ലേറ്റോയുടെ തത്ത്വചിന്തയിലെ പല മൗലിക ആശയങ്ങളേയും അരിസ്റ്റോട്ടിൽ നിരാകരിച്ചു.
തീരെ ലളിതവത്കരിച്ചതെന്നു പറയാവുന്ന താരതമ്യത്തിൽ, പ്ലേറ്റോ ആശയവാദിയും അരിസ്റ്റോട്ടിൽ യാഥാർഥ്യവാദിയും ആയിരുന്നു എന്ന് പറയാറുണ്ട്.
അക്കാദമിയിൽ പ്ലേറ്റോയും അരിസ്റ്റോട്ടിലും സം‌വാദത്തിലേർപ്പെട്ടിരിക്കുന്നത് ചിത്രീകരിക്കുന്ന നവോത്ഥാനചിത്രകാരൻ റഫേലിന്റെ ചിത്രം പ്രസിദ്ധമാണ്.
ഇരുവരുടേയും അംഗവിക്ഷേപങ്ങൾ അവരുടെ നിലപാടുകളിലെ വ്യത്യാസം വെളിപ്പെടുത്തുന്നു.
ആശയവാദിയായ ഗുരു മുകളിലേക്കു വിരൽ ചൂണ്ടിയിരിക്കുമ്പോൾ, യാഥാർത്ഥ്യവാദിയായ അരിസ്റ്റോട്ടിൽ വലംകൈപ്പത്തി ഭൂമിക്കു സമാന്തരമാക്കി നിർത്തിയിരിക്കുന്നു.
വിമർശനം, വിലയിരുത്തൽ
ജനാധിപത്യത്തിനെതിരെയുള്ള പ്ലേറ്റോയുടെ നിലപാട് പ്രസിദ്ധമാണ്.
ആധുനികകാലത്ത് പ്ലേറ്റോ ഏറ്റവുമേറെ വിമർശിക്കപ്പെട്ടിട്ടുള്ളതും അതിന്റെ പേരിലാണ്.
ഇത്തരം വിമർശനങ്ങളിൽ ഏറ്റവും മൗലികവും നിശിതവുമായത് ബ്രിട്ടീഷ് തത്ത്വചിന്തകൻ കാൾ പോപ്പർ (1902-1994) 1945-ൽ പ്രസിദ്ധീകരിച്ച തുറന്ന സമൂഹവും അതിന്റെ ശത്രുക്കളും (Open Society and Its Enemies) എന്ന പുസ്തകത്തിൽ നടത്തിയതാണ്.
പ്ലേറ്റോയുടെ സങ്കല്പത്തിലെ രാഷ്ട്രം, പ്രയോഗത്തിൽ, നുണപ്രചരണത്തിന്റേയും മൃഗീയശക്തിയുടേയും അടിത്തറയിൽ നിലനിൽക്കുന്ന  ആധുനിക സ്വേച്ഛാധിപത്യങ്ങളെപ്പോലെയായിരിക്കുമെന്നാണ്, യൂറോപ്പിനെ ഗ്രസിച്ച നാസി ഭീകരതയുടെ പശ്ചാത്തലത്തിൽ എഴുതിയ ആ കൃതിയിൽ പോപ്പർ പറഞ്ഞത്.
പ്ലേറ്റോയുടെ ധിഷണയുടെ പ്രഭാവത്തിൽ മയങ്ങി, എല്ലാക്കാലത്തേയും വ്യാഖ്യാതാക്കൾ, അദ്ദേഹം വിഭാവനം ചെയ്ത സമൂഹത്തിന്റെ ബീഭത്സത തിരിച്ചറിയാതെ പോയി എന്നും പോപ്പർ കുറ്റപ്പെടുത്തി.
സോക്രട്ടീസ് പ്രധാനപങ്കാളിയായിരുന്ന ആശയസം‌വാദങ്ങളുടെ ചിത്രീകരണം എന്ന മട്ടിലാണ് പ്ലേറ്റോയുടെ ഡയലോഗുകളെല്ലാം തന്നെ എഴുതപ്പെട്ടിരിക്കുന്നത്.
എന്നാൽ പ്ലേറ്റോയുടെ പേന വരച്ചുകാട്ടുന്ന സോക്രട്ടീസിനെ പരിചയപ്പെട്ടവരെയൊക്കെ കുഴക്കുന്ന പ്രശ്നം ആ ചിത്രീകരണം ഏതളവോളം ചരിത്രത്തിലെ സോക്രട്ടീസിന്റെ ആശയങ്ങളോടും വ്യക്തിത്ത്വത്തോടു തന്നെയും നീതിപുലർത്തുന്നുണ്ടെന്നതാണ്.
സ്വേച്ഛാധിപത്യത്തെ പിന്തുണച്ച്, സോക്രട്ടീസിന്റേതെന്ന മട്ടിൽ പ്ലേറ്റോ പ്രകടിപ്പിക്കുന്ന അഭിപ്രായങ്ങൾ സോക്രട്ടീസിന്റേതായിരിക്കാൻ വഴിയില്ലെന്ന് പോപ്പർ പറയുന്നുണ്ട്.
ഇതേക്കുറിച്ച് ശ്രദ്ധേയമായ ഒരു നിരീക്ഷണം ഇരുപതാം നൂറ്റാണ്ടിലെ പ്രഖ്യാത തത്ത്വചിന്തകൻ ബെർട്രാൻഡ് റസ്സൽ നടത്തിയിട്ടുണ്ട്.
തന്റെ ചിത്രീകരണത്തിലെ സോക്രട്ടീസ്, ഏതളവുവരെ ചരിത്രത്തിലെ സോക്രട്ടീസായിരിക്കാൻ പ്ലേറ്റോ അനുവദിച്ചുവെന്നോ, ഏതളവുവരെ ഡയലോഗുകളിൽ പ്രത്യക്ഷപ്പെടുന്നത്, പ്ലേറ്റോയുടെ അഭിപ്രായങ്ങൾ ഏറ്റുപറയുന്ന സോക്രട്ടീസ് എന്നു പേരുള്ള കഥാപാത്രം മാത്രമാണെന്നോ വ്യക്തമല്ല.
പ്ലേറ്റോ തത്ത്വചിന്തകനെന്നതിനപ്പുറം അസാമാന്യമാംവിധം ഭാവനാശാലിയായ ഒരെഴുത്തുകാരൻ കൂടിയായിരുന്നു.
പ്ലേറ്റോയുടെ കല്പനാചാതുര്യമാണ് ഒരു ചരിത്രകാരനെന്ന നിലയിലുള്ള അദ്ദേഹത്തിന്റെ വിശ്വസനീയതയിൽ നിഴൽ വീഴ്ത്തുന്നത്.
അദ്ദേഹത്തിന്റെ സോക്രട്ടീസ് യുക്തിഭംഗങ്ങളൊന്നുമില്ലാതെ,അസാമാന്യമാംവിധം ആകർഷണീയത കാട്ടുന്ന ഒരു വ്യക്തിത്വമാണ്.
അത്തരമൊരു വ്യക്തിത്വം സങ്കല്പിച്ചെടുക്കുകയെന്നത്  മിക്കവാറും മനുഷ്യരുടെ കഴിവിനപ്പുറമാണ്.
പക്ഷേ പ്ലേറ്റോയ്ക്ക് അതിനുള്ള കഴിവുണ്ടായിരുന്നുവെന്ന് ഞാൻ കരുതുന്നു.
പ്ലേറ്റോ ആ കഴിവ് ഉപയോഗിച്ചോ എന്നത് മറ്റൊരു ചോദ്യമാണ് കുറിപ്പുകൾ
൧ ആ യുദ്ധം പ്ലാതൊനിന്റെ ഇരുപത്തിമൂന്നാം വയസ്സുവരെ നീണ്ടുനിന്നു.
൨ ഏതാണ്ട് ഒരു സഹസ്രാബ്ദക്കാലത്തിനടുത്ത് പ്രവർത്തനനിരതമായിരുന്ന അക്കാദമി നിർത്തലാക്കപ്പെട്ടത്, ക്രി.
529-ൽ റോമാ ചക്രവർത്തി ജസ്തിനിയന്റെ ഉത്തരവിൻ പ്രകാരമാണ്.
൩ ഈ പദാർത്ഥപ്രപഞ്ചത്തിനപ്പുറം പദാർത്ഥേതരമായ ഒരു മാതൃകാലോകമുണ്ടെന്നും പദാർത്ഥപ്രപഞ്ചത്തിലെ വസ്തുക്കളും ഗുണങ്ങളുമെല്ലാം ഇതരലോകത്തിലെ അവയുടെ ഗുണസമ്പൂർണമായ മാതൃകകളുടെ നിഴലുകൾ മാത്രമാണെന്നുമാണ് മാതൃകകളുടെ സിദ്ധാന്തത്തിന്റെ ചുരുക്കം.
അവലംബം ↑ പ്ലേറ്റോയുടെ റിപ്പബ്ലിക്കിന്റെ പെൻ‌ഗ്വിൻ ഇംഗ്ലീഷ് പതിപ്പിന് പരിഭാഷകൻ ഡെസ്മോണ്ട് ലീ എഴുതിയ ആമുഖം 1 2 3 {{ cite book }} :  CS1 maint: numeric names: editors list ( link ) ↑ The ancient Greeks, Dr. C.George Boeree - http://webspace.ship.edu/cgboer/athenians.html ↑ "Crito, we ought to offer a cock to Asclepius.  See to it and don't forget."
Phaedo - സൊക്രട്ടീസിന്റെ അന്ത്യദിനങ്ങൾ എന്ന പേരിൽ പെൻ‌ഗ്വിൻ പ്രസിദ്ധീകരിച്ച പ്ലേറ്റോയുടെ നാലു ഡയലോഗുകളുടെ സമാഹാരത്തിൽ നിന്ന്.
(രോഗശാന്തിയുടെ ദേവനായിരുന്ന അസ്ക്ലേപ്പിയസിനുള്ള ഈ കാഴ്ചവയ്പ്പിന്റെ അർത്ഥം ഏറെ ചർച്ച ചെയ്യപ്പെട്ടിട്ടുണ്ട്) ↑ സിമ്പോസിയത്തിന്റെ പെൻ‌‌ഗ്വിൻ പതിപ്പ് ↑ Plato - Philosophy Pages - http://www.philosophypages.com/ph/plat.htm ↑ World civilizations, Greek Philosophy, Plato - http://www.wsu.edu/~dee/GREECE/PLATO.
HTM Archived 2008-03-03 at the Wayback Machine .
↑ റിപ്പബ്ലിക്ക് ഒൻപതാം ഭാഗം, എട്ടാം അദ്ധ്യായത്തിൽ നിന്ന് - പെൻ‌ഗ്വിൻ ഇംഗ്ലീഷ് പരിഭാഷയെ ആശ്രയിച്ച് - പരിഭാഷകൻ ഡെസ്മോണ്ട് ലീ ↑ വിൽ ഡുറാന്റ്, തത്ത്വചിന്തയുടെ കഥ - പുറം 40 ↑ http://en.wikipedia.org/wiki/Image:Sanzio_01.jpg ↑ Open Society and Its Enemies(Vol.I)- Internet Archive http://www.archive.org/stream/opensocietyandit033120mbp/opensocietyandit033120mbp_djvu.txt ↑ ബെർട്രാൻഡ് റസ്സൽ, പാശ്ചാത്യതത്ത്വചിന്തയുടെ ചരിത്രം, സോക്രട്ടീസ്(അദ്ധ്യായം 11)
പ്ലേറ്റോയുടെ അക്കാദമി
ആഥൻസിൽ 387 BCയിൽ പ്ലേറ്റോ (428/427 BC – 348/347 BC) ആണ് അക്കാദമി തുടങ്ങിയത് (Ancient Greek: Ἀκαδημία).
അരിസ്റ്റോട്ടിൽ (384–322 BC) തന്റെ സ്വന്തം സ്കൂൾ ആയ ലൈസിയം തുടങ്ങും മുമ്പ് അവിടെ 20 വർഷത്തോളം (367–347 BC) പഠിച്ചു, 83 BCൽ ലാറിസ്സായിലെ ഫിലോയുടെ മരണംവരെ ഹെല്ലെനിസ്റ്റിക് കാലഘട്ടത്തിൽ സംശയവാദികളുടെ പഠനസമ്പ്രദായമായി ഇതു നിലനിന്നു.
ആഥൻസിൽ തത്ത്വചിന്തകർ അതുകഴിഞ്ഞും പ്ലേറ്റൊയുടെ തത്ത്വശാസ്ത്രം പഠിപ്പിച്ചുകൊണ്ടിരുന്നെങ്കിലും 410 AD വരെ ഒരു സ്ഥാപനമായി അതുമാറിയില്ല.
അക്കാദമിയെ ഇക്കാലത്ത് നവീകരണത്തിന്റെ ഇടമായിനിലനിർത്തിയിരുന്നു.529ADൽ ജസ്റ്റീനിയൻ ഒന്നാമൻ അന്നു നിലനിന്ന അക്കാദമിയെ അടച്ചിടുന്നതു വരെ അതു നിലനിന്നു.
അക്കാദമി നിലനിന്നയിടം അക്കാദമിയിലേയ്ക്കുള്ള പുരാതന പാത.
Map of Ancient Athens.
The Academy is north of Athens.
ഇന്ന്
ഈ പ്രദേശം ഇരുപതാം നൂറ്റാണ്ടിൽ വീണ്ടും കണ്ടെത്തി.
ഇവ്ടെ അനേകം ഖനങ്ങൾ നടന്നിട്ടുണ്ട്.
ഈ സ്ഥലം സന്ദർശിക്കുവാൻ പണം ആവശ്യമില്ല.
The Three Platonic Eras The School of Athens by Raphael (1509–1510), fresco at the Apostolic Palace, Vatican City .
Destruction of the Academy The archaeological site of Plato 's academy.
Emperor Justinian I. ഇതും കാണൂ Academy of Athens (modern) Agora Hellenistic philosophy Platonic Academy (Florence) Platonism Peripatetic school Stoicism Epicureanism Neoplatonism Notes
പ്ലേസെർ, മസ്ബെയ്റ്റ്
പ്ലേസെർ ഔദ്യോഗികമായി മുനിസിപ്പാലിറ്റി ഓഫ് പ്ലേസെർ എന്നു വിളിക്കപ്പെടുന്ന ഈ പട്ടണം ഫിലിപ്പൈൻസിലെ മസ്ബെയ്റ്റ് പ്രവിശ്യയിലുള്ള നഗരമാണ്.
2015ലെ സെൻസസ് അനുസരിച്ച്  55,826 ആണ് ജനസംഖ്യ.
[./Placer,_Masbate#cite_note-PSA15-05-3 [3] ]
പ്ലേസെർ ഈ പേരിൽത്തന്നെയുള്ള ബാരിയോയിൽനിന്നും 1948 ജൂൺ 16ലെ നിയമം പ്രകാരമാണ് തുടങ്ങിയത്.
June 16, 1948.
Placer is politically subdivided into 35 barangays.
2 Demographics
In the 2015 census, the population of Placer, Masbate, was 55,826 people,[./Placer,_Masbate#cite_note-PSA15-05-3 [3] ] with a density of 290 inhabitants per square kilometre or 750 inhabitants per square mile .
പ്ലേസ്റ്റേഷൻ 4 ഇംഗ്ലീഷ് വിലാസം https://ml.wikipedia.org/wiki/PlayStation_4
സോണി ഇന്ററാക്ടീവ് എന്റർടൈൻമെന്റ് വികസിപ്പിച്ച എട്ടാം തലമുറ ഹോം വീഡിയോ ഗെയിം കൺസോളാണ് പ്ലേസ്റ്റേഷൻ 4 (ഔദ്യോഗികമായി പിഎസ് 4 എന്ന് ചുരുക്കിപ്പറയുന്നു).
2013 ഫെബ്രുവരിയിൽ പ്ലേസ്റ്റേഷൻ 3 ന്റെ പിൻഗാമിയായി പ്രഖ്യാപിച്ച ഇത് നവംബർ 15 ന് വടക്കേ അമേരിക്കയിലും നവംബർ 29 ന് യൂറോപ്പിലും തെക്കേ അമേരിക്കയിലും ഓസ്‌ട്രേലിയയിലും 2014 ഫെബ്രുവരി 22 ന് ജപ്പാനിലും സമാരംഭിച്ചു.
മൈക്രോസോഫ്റ്റിന്റെ എക്സ്ബോക്സ് വൺ , നിന്റെൻഡോയുടെ വൈ യു, സ്വിച്ച് എന്നിവയുമായി ഇത് മത്സരിക്കുന്നു.
അതിന്റെ മുൻഗാമിയുടെ കൂടുതൽ സങ്കീർണ്ണമായ സെൽ മൈക്രോആർക്കിടെക്ചറിൽ നിന്ന് അകന്നുപോകുമ്പോൾ, കൺസോളിൽ x86-64 വാസ്തുവിദ്യയിൽ നിർമ്മിച്ച എഎംഡി ആക്സിലറേറ്റഡ് പ്രോസസിംഗ് യൂണിറ്റ് (എപിയു) സവിശേഷതയുണ്ട്, ഇത് സൈദ്ധാന്തികമായി 1.84 ടെറാഫ്‌ലോപ്പുകളിൽ എത്താൻ കഴിയും; ഇന്നുവരെ വികസിപ്പിച്ചെടുത്ത “ഏറ്റവും ശക്തമായ” എപിയുവാണെന്ന് എഎംഡി പ്രസ്താവിച്ചു.
പ്ലേസ്റ്റേഷൻ വീറ്റയിലും മറ്റ് പിന്തുണയ്‌ക്കുന്ന ഉപകരണങ്ങളിലും ("വിദൂര പ്ലേ") ഗെയിമുകൾ ഓഫ്-കൺസോൾ കളിക്കാനുള്ള കഴിവ്, ഗെയിംപ്ലേ ഓൺലൈനിലോ സുഹൃത്തുക്കൾ മുഖാന്തരമോ സ്ട്രീം ചെയ്യാനുള്ള കഴിവ് ഉൾപ്പെടെ മറ്റ് ഉപകരണങ്ങളുമായും സേവനങ്ങളുമായും സാമൂഹിക ഇടപെടലിനും സംയോജനത്തിനും പ്ലേസ്റ്റേഷൻ 4 കൂടുതൽ പ്രാധാന്യം നൽകുന്നു.
, അവ ഉപയോഗിച്ച് ഗെയിംപ്ലേ വിദൂരമായി നിയന്ത്രിക്കുന്നു ("പ്ലേ പങ്കിടുക").
മെച്ചപ്പെട്ട ബട്ടണുകളും അനലോഗ് സ്റ്റിക്കുകളും കൂടാതെ മറ്റ് മാറ്റങ്ങളിൽ സംയോജിത ടച്ച്പാഡും ഉപയോഗിച്ച് പ്ലേസ്റ്റേഷൻ 3 ൽ കൺസോളിന്റെ കൺട്രോളർ പുനർരൂപകൽപ്പന ചെയ്യുകയും മെച്ചപ്പെടുത്തുകയും ചെയ്തു.
എച്ച്ഡിആർ 10 ഹൈ-ഡൈനാമിക്-റേഞ്ച് വീഡിയോയും 4 കെ റെസല്യൂഷൻ മൾട്ടിമീഡിയയുടെ പ്ലേബാക്കും കൺസോൾ പിന്തുണയ്ക്കുന്നു.
സോണി ഉപഭോക്താക്കളുടെ ആവശ്യങ്ങൾ അംഗീകരിച്ചതിനും സ്വതന്ത്ര ഗെയിം വികസനം സ്വീകരിച്ചതിനും എക്സ്ബോക്സ് വണ്ണിനായി മൈക്രോസോഫ്റ്റ് ആദ്യം പ്രഖ്യാപിച്ചതുപോലുള്ള നിയന്ത്രിത ഡിജിറ്റൽ അവകാശ മാനേജുമെന്റ് സ്കീമുകൾ അടിച്ചേൽപ്പിക്കാത്തതിനും പ്ലേസ്റ്റേഷൻ 4 നിരൂപക പ്രശംസ നേടി.
വിമർശകരും മൂന്നാം കക്ഷി സ്റ്റുഡിയോകളും അതിന്റെ എതിരാളികളുമായി താരതമ്യപ്പെടുത്തുമ്പോൾ പ്ലേസ്റ്റേഷൻ 4 ന്റെ കഴിവുകൾ പ്രശംസിക്കപ്പെട്ടു; ഡെവലപ്പർമാർ കൺസോളും എക്സ്ബോക്സ് വണ്ണും തമ്മിലുള്ള പ്രകടന വ്യത്യാസത്തെ "സുപ്രധാനം", "വ്യക്തമായത്" എന്ന് വിശേഷിപ്പിച്ചു.
ചരിത്രം ഇ3(E3) 2013 ലെ പ്ലേസ്റ്റേഷൻ 4
ലീഡ് ആർക്കിടെക്റ്റ് മാർക്ക് സെർനിയുടെ അഭിപ്രായത്തിൽ, സോണിയുടെ നാലാമത്തെ വീഡിയോ ഗെയിം കൺസോളിന്റെ വികസനം 2008 മുതൽ ആരംഭിച്ചു.
ഉൽ‌പാദനത്തിലെ പ്രശ്‌നങ്ങൾ‌ കാരണം മാസങ്ങൾ‌ വൈകിയതിന്‌ ശേഷം രണ്ട് വർഷത്തിനുള്ളിൽ‌ പ്ലേസ്റ്റേഷൻ‌ 3 സമാരംഭിച്ചു.
ഈ കാലതാമസം സോണിയുടെ സ്ഥാനം മൈക്രോസോഫ്റ്റിന്റെ എക്സ്ബോക്സ് 360യുടെ പിന്നിലായി, ഇത് പിഎസ് 3 സമാരംഭിക്കുമ്പോഴേക്കും 10 ദശലക്ഷം യൂണിറ്റ് വിൽപ്പനയെ ബാധിച്ചിരുന്നു.